Lei av å være lutfattig student? Skaff deg en jobb!

I Jobb

Student

21. okt. 2015 14:41 Sist oppdatert 22. oktober 2015

Jeg har skaffet meg jobb fordi jeg som student bosatt i Oslo ikke kan leve av studielånet alene, skriver Gaute Kandal Hoel (21). Gorm Kallestad/NTB Scanpix

Si ;D-innlegg: La oss bare få én ting klart: Det er hverken Trond Mohn eller statens skyld at studenter ikke har råd til å gå på kino!

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Kjære Marie. Du skriver på Si ;D tirsdag 20. oktober at du er lutfattig student, men at staten prioriterer skattelette til de rike.

Vi to er litt like, men vi er også litt forskjellige. Vi er like i den forstand at begge er lutfattige studenter. Vi er forskjellige ved at jeg i motsetning til deg har gjort noe med problemet: Jeg har skaffet meg en jobb!

Du har fått din del av kaka

Gaute Kandal Hoel (21). PRIVAT

Da jeg leste innlegget ditt, satt jeg (ironisk nok) på bussen på vei hjem fra jobb. Jobben har jeg nettopp fordi jeg som student bosatt i Oslo ikke kan leve av studielånet alene.

Jeg har kommet frem til at det er en mye bedre måte å takle økonomiske utfordringer på, fremfor å klage over hvor fælt jeg, som en av samfunnets mest gjennomsubsidierte grupper, har det.

Hele innlegget ditt føyer seg inn i rekken av kravstore, sutrete ungdommer som tilsynelatende ikke skjønner forskjellen på å bo hjemme og det å skulle ta ansvar for eget liv.

Du har helt rett i at velferd handler om å fordele godene, men når du da tilhører en gruppe i samfunnet som får gratis undervisning og penger til å leve for gjennom et mildt sagt gunstig studielån og stipend, er du ikke en av de svakeste.

Du har fått din del av kaka.

Linn (19):

Les også Fulltidsstudenten bør få støtte til å betale husleie hele året

Studiestøtten har økt

Dersom du mener at pengene du får ikke er nok til å leve for, kan problemet enkelt løses ved at du skaffer en jobb ved siden av studiene.

Det er helt greit om du velger å prioritere annerledes, men da får du også la være å sutre over noe du fint kunne gjort noe med selv.

Videre sier du at du føler deg nedprioritert til fordel for landets rikeste.

Vel, samtidig som regjeringen har senket skattene, har den også økt studiestøtten i hvert bidige statsbudsjett den har lagt frem. Prosentvis økning har aldri vært høyere!

Innlegget til Anine Nessa Malm (20) engasjerte mange i vår:

Les også Kjære studenter: Slutt å sutre!

Man må yte for å kreve

Du skriver at alle studenter ville svart rungende ja på at 1000 kroner ekstra i måneden ville ha hjulpet.

Det er vel ingen uenige i, og jeg tror de aller fleste, studenter og andre, kunne kommet langt med 1000 kroner ekstra per måned.

Nettopp derfor er det også bra at økningen i studiestøtte til nå tilsvarer omtrent 1000 kroner ekstra i forhold til hva den gjorde under den forrige regjeringen.

Det er hverken Trond Mohn eller statens skyld at studenter ikke har råd til å gå på kino.

Allikevel, du føler deg tråkket på. La oss bare få en ting klart: Det er hverken Trond Mohn eller statens skyld at du ikke har råd til å gå på kino.

Fremfor å kreve at staten «gjør noe», kan du ikke heller ta litt ansvar for eget liv?

Dét er også et aspekt ved velferdsstaten, nemlig at for at man skal kunne kreve, må man også yte.

Følg Aftenposten Si;D påFacebook, Twitter og Snapchat (aft.sid).

Lese mer om studiestøtte?

Ib Alexander (17):

Les også Dårlige endringer for grunnstipendet

Høyre svarer om grunnstipendet:

Les også Mer til de som trenger det

Linn (19):

Gaute Kandal Hoel (21)